Boek: Sanri Steyn – Die spookmeisie van RaaiselfonteinSanri Steyn droom daarvan om eendag ’n wêreldbekende joernalis te word. Sy het nie verniet haar eie koerant, die Raaiselfontein Gazette, begin nie. Sy en haar vriend Markus beleef allerlei vreemde avonture op Raaiselfontein. Sanri is teen hierdie tyd gewoond daaraan dat vreemde dinge op Raaisel-fontein gebeur. Toe brille links en regs begin wegraak, kry sy dadelik snuf in die neus. Dan maak Sanri en Markus kennis met ’n spookmeisie – en sy het hulle hulp nodig. Die aweregse humor, lekker grillerige temas en fantastiese illustrasies sal seuns en meisies vasgenael hou! Die spookmeisie van Raaiselfontein is nommer 4 in die Sanri Steyn-reeks.Die ander titels is Doktor Zombos se geheime formule, Die aliens oorkant die straat en Die seun met die superkat-kragte. Theresa van Baalen woon op Port Nolloth saam met haar man, Cobus, en twee seuns, Jannes en Mikhael. Haar eerste twee prenteboekpublikasies, Aspris-krokkedis en Karla Krullebol, is albei met ATKV-Kinderboektoekennings bekroon. Aspris-krokkedis het ook in 2012 die Tienie Hollowaymedalje vir Kleuterliteratuur ontvang. Johann Strauss woon in Pretoria en is een van die veelsydigste en mees bekroonde kinderboekillustreerders in Suid-Afrika. Hy het die ATKV-Kinderboektoekenning ontvang vir Professor Fungus en die skrikwekkende Snotzilla en vir Reënboogfeetjie se spesiale dag. Uitgewer: Lapa Uitgewers Prys: R89,99* *Prys onderhewig aan verandering